kardosdrur/scandi-wiki huggingface dataset:
Nørlem Kirke

Nørlem Kirke ved Lemvig er en dansk kirke fra 1100-tallet i romansk stil. Kirkens tårn blev tilføjet i den sengotiske periode, ca. 1425-1550.

Ved kirkegården ligger Stjernhjelms Hospital, en gammel hvidkalket bygning indstiftet af Jens Wandborg de Stjernhjelm.

Eksterne kilder og henvisninger 
 Nørlem Kirke på KortTilKirken.dk
 Nørlem Kirke på danmarkskirker.natmus.dk (Danmarks Kirker, Nationalmuseet)

Kirker i Lemvig Kommune
Kirker i Viborg Stift
Kirker i Ringkøbing Amt
Freshly Riots

Freshly Riots var et dansk punk- og post-punk-orkester fra Himmerland.

Gruppen var fra starten stærkt inspireret af den britiske alternative scene med grupper som Stranglers, Swell Maps og Buzzcocks. Fra begyndelsen i et rå hæsblæsende tempo, ikke uden humoristiske elementer og med "PG" på keyboard, havde gruppen sit eget musikalske udtryk, som ved flere lejligheder distancerede sig fra hardcore-punken.

Freshly Riots' tekster kredsede om tidens trusler om global atomkrig og USA's udenrigspolitik, til dagligdags problemer med det at være til og tænke anderledes. Noget der kommer tydeligt frem i gruppens debutplade: Delightfully Fresh fra 1983.

Freshly Riots forblev aldrig statiske og lod sig endnu engang inspirere af de nye engelske bands som Bauhaus og Killing Joke – såkaldt post punk. Fra deres tredje plade og dermed anden lp-udgivelse hedder gruppen slet og ret "Freshly". De luftige friske numre er nu skiftet ud med et mere dystert udtryk, hvor keyboardet lægger en tung bund til de malende lydkollager.

Gruppen har optrådt ved Monody Festival, Noisy News Festival og højdepunktet var optræden på årets Roskilde Festival 1985. Derudover kan nævnes det nu nedlagte Saltlageret 1986. Freshly spillede den sidste koncert på Huset, Vester Allé i Århus, foråret 1987.

Besætning 
Gruppen blev dannet oktober 1981, og efter en turbulent periode med manglende øvelokale og en del udskiftninger så bandet således ud i 1982:

 Bo Led Andersen – vokal
 Michael "PG" Touborg Andersen – keyboard
 Jørn "Tjalfe" Iversen / Lars Gösta Rold – guitar
 Christian Frank Pedersen – trommer
 Mike Hammer – bas / vokal

 I 1983 ønskede Jørn Iversen at gå andre veje og blev erstattet af Lars Gösta Rold.
 I 1984 ønskede Bo Led Andersen at flytte til Aalborg, og vokalen blev overtaget af Mike Hammer.

Diskografi 

 Enola Gay – MC Bondeskiver 1982. Bond 001
 Perhaps – MC Bondeskiver 1982. Bond 002
 Delightfully Fresh – 7" EP Bondeskiver 1983. Stiv 001
 Hope – LP Bondeskiver 1984. Kolos 1
 Complication, A Danish Compilation – LP Bondeskiver 1984. Kolos 2
 Freshly (MkII) Fry / Born Under Stars – Promotion MC. Bond 006
 Freshly (MkII) Air (Quoth She) – LP Bondeskiver 1986. Kolos 3

Referencer 
 http://www.substans.info 
 Politikens Dansk Rock – Fra pigtråd til punk – Leksikon 1956-1985

Punkgrupper fra Danmark
Musikgrupper fra 1981
Hermann Credner

Carl Hermann Georg Credner (født 1. oktober 1841 i Gotha, død 21. juli 1913 i Leipzig) var en tysk geolog.

Credner studerede først bjergværkslære i Klausthal, senere geologi og mineralogi i Breslau og Göttingen og foretog derefter i omtrent 4 år geologiske undersøgelser i Nordamerika. 1872 blev han direktør for den geologiske undersøgelse i Kongeriget Sachsen, hvis geologiske kortlægning han fik fuldført i løbet af forholdsvis kort tid. Senere btev han tillige professor i geologi og palæontologi ved Universitetet i Leipzig. Begge disse stillinger fratrådte han 1912. 

Credners arbejdsområde strakte sig over næsten hele mineralogien og geologien; særlig kan fremhæves hans undersøgelser af de sachsiske jordskælv og af de i nærheden af Dresden fundne permiske urpadder og krybdyr. Navnlig fik Credner dog betydning som lærer, hvortil i høj grad bidrog hans Elemente der Geologie (1872; 11. udgave 1912). Af hans talrige andre arbejder kan nævnes Geologische Uebersichtskarte des Königreichs Sachsen (to udgaver i forskellig målestok; 1908 og 1910).

Kilder 
 

Geologer fra Tyskland
Ansatte ved Leipzigs Universitet
Tyskere i 1800-tallet
Tyskere i 1900-tallet
Personer fra Gotha
Æresdoktorer ved University of Cambridge
Georg Voigt

Georg Ludwig Voigt (født 18. april 1827 i Königsberg, død 18. august 1891 i Leipzig) var en tysk historiker, søn af Johannes Voigt.

Voigt forfattede et udmærket værk om humanismen i Italien (Die Wiederbelebung des klassischen Altertums, 1854, 3. oplag, 2 bind, 1893) og skildret Enea Silvio de' Piccolomini, als Papst Pius II, und sein Zeitalter (3 bind, 1856—63). Senere syslede han med den schmalkaldiske krig og skrev blandt andet: Moritz von Sachsen 1541—47 (1876).

Kilder 
 

Historikere fra Tyskland
Faglitterære forfattere fra Tyskland
Ansatte ved Rostocks Universitet
Ansatte ved Leipzigs Universitet
Personer fra Königsberg
Salmonsens
Philibert Humbla (jurist)

Philibert Humbla (født 14. september 1814 i Karlskrona, død 15. januar 1891 i Lund) var en svensk retslærd.

Humbla blev 1843 docent, 1845 adjunkt og 1866 professor, alt indenfor den juridiske fakultet ved universitetet i Lund, hvor Humbla repræsenterte forskellige discipliner, under de sista årtier af sit liv civilret, og forfattede adskillige afhandlinger, deriblandt Om obestämda strafflagar (1850), Inledning till läran om stöld och snatteri (1862) og Om vilkoren för eganderättens öfvergång vid köp af fast gods (1865). Vid jubelfesten 1868 blev Humbla juris æresdoktor.

Kilder 

 

Jurister fra Sverige
Ansatte ved Lunds Universitet
Æresdoktorer ved Lunds Universitet
Svenskere i 1800-tallet
Personer fra Karlskrona
Ugglan
Carl Møller

Carl Møller er navnet på flere personer:

 Carl Møller (politiker) (1815-1886) – dansk politiker (Carl Ludvig Møller)
 Carl Møller (forfatter) (1844-1898) – dansk forfatter og dramatiker (Carl Emanuel Møller)
 Carl Møller (maler) (1845-1920) – dansk maler (Carl Henrik Kock Møller)
 Carl Møller (embedsmand) (1870-1931) – dansk embedsmand
 Carl Møller (glarmester) (1873-19??) – dansk glarmester (Carl Johan Anton Møller)
 Carl Møller (arkitekt) (1887-1965) – dansk arkitekt
 Carl Møller (roer) (1887-ukendt) – dansk roer (Carl Martin August Møller)
 Carl Møllers Legat
Desuden:
 Carl August Møller (1805-1865) – dansk arkitekt
 Carl Christian Møller (1823-1893) – dansk dirigent og komponist
 Carl Emil Møller (1900-1982) – dansk provst
 Carl Mar. Møller – flere personer
 Carl-Mar Møller (født 1953) – dansk sexolog
Moritz af Sachsen

Moritz af Sachsen henviser til blandt andre:

 Moritz af Sachsen (1521-1553), hertug og kurfyrste af Sachsen
 Moritz af Sachsen (1696-1750), greve af Sachsen, fransk marskal
Johannes Voigt

Johannes Voigt (født 27. august 1786, død 23. september 1863) var en preussisk historiker, far til Georg Voigt.

Voigt vandt sig et navn ved en efter datidens forhold meget upartisk skildring af Hildebrand als Papst Gregor VII und sein Zeitalter (1815) og blev 1817 professor i Königsberg samt leder af det derværende statsarkiv; han tilbragte hele sit liv her og syslede især med Preussens historie i middelalderen, som han skildrede indgående i Geschichte Preussens (9 bind, 1827—39), ligesom han udgav Codex diplomaticus Prussicus (6 bind, 1836—61).

Kilder 
 

Historikere fra Tyskland
Faglitterære forfattere fra Tyskland
Salmonsens
Pave Gregor 8.

Pave Gregory VIII, født Alberto di Morra (født omkring 1100, Benevento, Tysk-romerske rige, død 17. December 1187, Pisa) katolsk pave som stræbte efter at indføre større kirketugt og opfordrede til det 3. Korstog. Han var pave fra 21. oktober 1187, og 57 dage frem til sin død den 17. december. Han er begravet i Piazza dei Miracoli.

Hans motto ifølge Malachias-forudsigelsen var Ensis Laurentii.

Noter 

Paver fra Italien
Paver i middelalderen
Jacob Christensen

Jacob Christensen er navnet på flere personer:

 Jacob Christensen (Socialdemokratiet) (1873-1924) – dansk redaktør og politiker fra Socialdemokratiet
 Jacob Christensen (Kristeligt Folkeparti) (1925-2017) – dansk læge og politiker fra Kristeligt Folkeparti
 Jacob Christensen (musiker) - dansk musiker fra Zapp Zapp
Pave Gregor 10.

Gregor 10. (født omkring 1210  i Piacenza, Italien, død  10. januar 1276 i Arezzo) var pave fra 1271. Hans verdslige navn var Teobaldo Visconti.

Visconti var født i Piacenza. Han var ærkediakon i Liège og på pilegrimsrejse til det hellige land, da kardinalerne i Viterbo valgte ham til pave i 1271, efter en valghandling der varede 2 år og 9 måneder - den længste tid i historien af den romersk-katolske kirke. Han sammenkaldte kirkemødet i Lyon i 1274, som skulle behandle det græske skisma, korstogene og kirkens indre liv. Der blev udskrevet en korstogsskat (Lyon-tienden), og en union med den græske kirke kom i stand. Da kun den græske kejser var interesseret i den, fik unionen ingen betydning. Gregor støttede valget af en kejser fra Huset Habsburg, fordi pavemagten trængte kejsermagten som en modvægt til Frankrig.

Kilder 

 

Paver fra Italien
Paver i middelalderen
Salmonsens
Personer fra Piacenza
N.P. Stensballe

Niels Pedersen Stensballe (3. april 1846 – 22. december 1935) var en dansk politiker, far til Johannes Stensballe og Helge Stensballe.

Stensballe var 1887-1886 forstander for Uldum Højskole og blev siden driftsbestyrer ved Horsens-Tørring Jernbaneselskab 1891-1924. Han var venstremand og vandt i 1910 Silkeborgkredsen fra den socialdemokratiske redaktør Jacob Christensen og sad på tinge frem til 1913.

I første ægteskab var han gift med Laurine Helene Petersen (1852-1880), og fik sønnerne Johannes Stensballe og Helge Stensballe. Andet ægteskab indgik han 7. maj 1897 med Ida Hedevig von der Merwede (f. 22. september 1864).

Kilder

Eksterne kilder/henvisninger 
 Anders Nordahl-Petersen, Danmarks Højskoler i Tekst og Billeder, Ringe: Arnold Jacobs Forlag 1909, s. 27. Tilgængelig online
 Kraks Blaa Bog 1910

Folketingsmedlemmer i 1910'erne
Tidligere folketingsmedlemmer fra Venstre
Personer i Kraks Blå Bog (afdøde)
Skolefolk fra Danmark
Jernbanefolk fra Danmark
Jacob Christensen (Socialdemokratiet)

Jacob Jensen Christensen (21. juli 1873 i Korning, Vejle – 3. december 1924 i København) var en dansk redaktør og politiker.

Han var søn af landarbejder Jørgen Christensen og hustru Kirstine Jacobsen, arbejdede som typograf 1893-98 og blev journalist ved Vestjyllands Socialdemokrat 1898 og var redaktør af Silkeborg Socialdemokrat fra 1900.

Han var medlem af Silkeborg Byråd fra 1902, medlem af Købstadsforeningens repræsentantskab og blev folketingsmand for Silkeborgkredsen fra 1906. Ved valget i 1910 blev han imidlertid slået af venstremanden N.P. Stensballe.

Jacob Christensen kom til Silkeborg i 1900 og blev gift 17/5 1902 i Balle K., med Jenny Madsen fra Alderslyst,( født 20/3 1881).
Forlovere var folketingsmedlem Harald Jensen af Århus og Mads Anton Madsen.

Kilder 
 Kraks Blaa Bog 1910

Eksterne henvisninger 
 

Folketingsmedlemmer i 1900'erne
Folketingsmedlemmer i 1910'erne
Chefredaktører fra Danmark
Tidligere folketingsmedlemmer fra Socialdemokraterne
Personer i Kraks Blå Bog (afdøde)
Typografer fra Danmark
Kommunalbestyrelsesmedlemmer fra Socialdemokraterne
Faaborg Jernstøberi og Maskinfabrik

Faaborg Jernstøberi og Maskinfabrik, siden 2008 Falcon Industries A/S, er en dansk virksomhed i Faaborg, grundlagt i 1856 af L. Jensen (1822-1902).

Indehaver siden 1939 var Hans Paulsen (f. 1899).

Virksomheden lå Lagonis Minde 9 og senere L. Frandsensvej 4A i Faaborg.

I januar 2011 blev virksomheden begæret konkurs af Dansk Metal. I marts samme år overtog en tidligere medarbejder det eksisterende lager og genetablerede virksomheden under navnet Faaborg Jern ApS.

Referencer

Eksterne henvisninger 
 Danmarks ældste forretninger 1100-1911, Kraks Forlag 1950 
 "155 år gammel virksomhed giver op"  på finans.dk 28. januar 2011.
 Faaborg Jern ApS 

Maskinfabrikker i Danmark
Jernstøberi og Maskinfabrik
Danske virksomheder etableret i 1856
Ophørt i 2011
Metalvirksomheder i Danmark
Inge Jensen

Inge Jensen gift Voigt (født 1946) er en tidligere dansk sprinterløber, som løb for Frederiksberg IF.

Inge Jensen vandt seks individuelle danske mesterskaber samt fire i stafetløb og fire for hold i perioden 1962-1972. Det første som 16-årig da hun var med til at vinde 4 x 100 meter for Frederiksberg IF. I 1971 satte hun sammen med Alice Wiese, Vivi Markussen og Marianne Flytting dansk rekord på 4 x 100 meter med tiden 47,3.
 
Inge Voigt arbejer i dag som Frederiksberg Kommunes konsulent for sproglige mindretal.

Danske mesterskaber 
  1972  100 meter 11.8    
  1972  200 meter 24,6 
  1972  100 meter hæk 14.7  
  1971  100 meter 11,9  
  1971  200 meter 24,0    
  1971  100 meter hæk 14,6
  1971 4 x 100 meter
  1971 Danmarksturneringen 
  1970  100 meter hæk 15,0   
  1970  200 meter 25,7
  1970 Danmarksturneringen 
  1969  100 meter hæk 15,2
  1969 Danmarksturneringen 
  1968  200 meter 25,3 
  1968 Danmarksturneringen 
  1964  400 meter 60,2    
  1963  400 meter 58,3    
  1967 4 x 100 meter
  1964 4 x 100 meter
  1962 4 x 100 meter

Eksterne henvisninger 
 DAF i tal – Inge Jensen/Voigt
 FIFs Historie gennem 100 år 

Sprintere fra Danmark
Atleter fra Frederiksberg IF
Hækkeløbere fra Danmark
Bob Saget

Robert Lane "Bob" Saget (født 17. maj 1956, død 9. januar 2022) var en amerikansk stand-up komiker, skuespiller, og tv-vært. Han var bedst kendt for sin rolle i Full House og som vært for America's Funniest Home Videos. Han medvirkede desuden i How I Met Your Mother som den ældre Teds stemme.

Referencer

Eksterne henvisninger 
 

 

Skuespillere fra USA
Tv-værter fra USA
Standupkomikere fra USA
Bob Barker

Robert William "Bob" Barker (født 12. december 1923, død 26. august 2023) var en amerikansk tv-vært. Han er bedst kendt for vært rollen på CBS' The Price Is Right fra 1972 til 2007. Programmet var det længst kørende daytime quiz show i Nordamerikas tv-historie. Han gik på pension efter 35 år som vært for The Price Is Right i juni 2007.

Eksterne henvisninger 
 

Tv-værter fra USA
Indiansk-amerikanere
Marianne Flytting

Marianne Flytting gift Petersen og Gram (født 1950) er en tidligere dansk atlet, som var medlem af Frederiksberg IF. Hun er i dag veteranudøver i Skive AM.

Marianne Flytting vandt fem individuelle danske mesterskaber samt tre i stafetløb og fem for hold i perioden 1973-1980. Det første som 16-årig da hun var med til at vinde 4 x 100 meter for Frederiksberg IF. I 1971 satte hun sammen med Alice Wiese, Vivi Markussen og Inge Voigt dansk rekord på 4 x 100 meter med tiden 47,3.

Danske mesterskaber 
  1980  400 meter 56,36  
  1980  800 meter 2,16,8   
  1978  400 meter 56,29  
  1978  800 meter 2,11,72
  1978 Danmarksturneringen
  1977  400 meter 55,61 
  1977 Danmarksturneringen 
  1976  800 meter 2,07,85  
  1976  400 meter 54,97   
  1975  400 meter 55,09   
  1974  400 meter 55,6   
  1973  200 meter 25,0  
  1971 Danmarksturneringen
  1971 4 x 100 meter
  1970 Danmarksturneringen 
  1968 Danmarksturneringen
  1967 4 x 100 meter
  1966 4 x 100 meter

Personlige rekorder 
 400 meter: 54,8 1975 
 800 meter: 2,07,5 1976

Eksterne henvisninger 
 DAF i tal – Marianne F. Petersen
 Statletik.dk – Profil Marianne Gram
 FIFs Historie gennem 100 år 

Sprintere fra Danmark
Atleter fra Frederiksberg IF
Atleter fra Skive AM
PTU - Landsforeningen af Polio-, Trafik- og Ulykkesskadede

UlykkesPatientForeningen, blev grundlagt i 1945 som Landsforeningen af Polio-, Trafik- og Ulykkesskadede (PTU) med det formål at rehabilitere polioskadede, navnlig ved genoptræning og revalidering. Senere er rygmarvsskadede og whiplashskadede kommet med, men også andre med en alvorlig skade efter en ulykke eller sygdom.

Erkendelsen af, at et sådant arbejde nytter og gør en afgørende forskel for mange mennesker, har været og er stadig drivkraften i UlykkesPatientForeningen. I dag omfatter organisationen også PolioForeningen, Specialhospitalet og HandicapBilistCentret. Herunder rehabilitering af alle livsforhold – lige fra tværfaglig behandling, rådgivning, oplysning, interessevaretagelse og erhvervelse af kørekort og handicapbil.

Holger Kallehauge var formand for UlykkesPatientForeningen fra 1973 til han gik af kort før sin død i 2014.

Eksterne henvisninger
 UlykkesPatientForeningen
 PolioForeningen
 Specialhospitalet
 HandicapBilist

Foreninger fra Danmark
Etableret i 1945
Patientforeninger
Simon Baker

Simon Baker (født 30. juli 1969) er en australsk skuespiller. Han er bedst kendt for sin tid i CBS's The Mentalist.

Tidlige liv 
Simon Baker er søn af en lærerinde, Elizabeth Labberton, og pedel/mekaniker, Barry Baker. Han blev født den 30. juli 1969 i Launceston, der ligger i Tasmanien. Han er katolsk opdraget. Da Baker var ung, blev hans forældre skilt. Hans mor blev senere gift med slagteren, Tom Denny. Baker har også en søster, som er læge i Australien, og en yngre halvbror. I 1972 flyttede familien til Ballina i New South Wales for bedre betalte jobs. I 1986 afsluttede Baker Ballina High School efter sin folkeskoleuddannelse på St. Francis Xavier Primary School i Ballina.

Personlig liv 
I 1998 giftede Baker sig med skuespillerinde Rebecca Rigg. De har tre børn: Stella Breeze (født 8. august 1993), Claude Blue (født 1998) og Harry Friday (født 19. september 2001). Skuespillerinde Nicole Kidman er gudmor til Harry, mens Naomi Watts er gudmor til Claude.

I august 2010 blev Baker amerikansk statsborger.

Filmografi

Eksterne henvisninger 
 

Skuespillere fra Australien
Pohl

Pohl henviser til bland andre:

 Carl Ferdinand Pohl
 Frederik Pohl
 Oswald Pohl
 Sabine Bergmann-Pohl
 Richard Pohl (1826–1896) – tysk musikkritiker, forfatter, digter og komponist
Blue (band)

Blue er et britisk boyband bestående af Simon Webbe, Lee Ryan, Duncan James og Antony Costa. Gruppen blev dannet i 2001 og var aktive indtil 2005, før de blev gendannet i april 2009 for at tage på turné. Blue har solgt 13 million album på verdensplan. I hjemlandet Storbritannien har Blue haft 11 top 10 hits, ligesom gruppens tre studiealbum alle har ligget #1. Gruppens to første album All Rise og One Love er ligeledes blandt de ti bedst sælgende boyband-album i Storbritannien.

Diskografi 
 All Rise (2001)
 One Love (2002)
 Guilty (2003)
 Roulette (2013)

Referencer 

Boybands
Musikgrupper fra Storbritannien
Storbritanniens Eurovision Song Contest-deltagere
Deltagere ved Eurovision Song Contest 2011
Vasilis Dimitriadis

Vasilios "Vasilis" Dimitriadis (Græsk: Βασίλης Δημητριάδης) (født 1. februar 1966 i Thessaloniki, Grækenland) er en tidligere græsk fodboldspiller, der spillede som angriber. Han var på klubplan tilknyttet Aris Thessaloniki og AEK Athen. For Grækenlands landshold spillede han 28 kampe og deltog ved VM i 1994 i USA.

Referencer 

Fodboldspillere fra Grækenland
Fodboldspillere fra AEK Athen
Deltagere ved verdensmesterskabet i fodbold 1994
Stelios Manolas

Stylianos "Stelios" Manolas (Græsk: Στέλιος Μανωλάς) (født 13. juli 1961 på Naxos, Grækenland) er en tidligere græsk fodboldspiller, der spillede som midterforsvarer. Han var på klubplan tilknyttet AEK Athen hele sin karriere. For Grækenlands landshold spillede han 71 kampe og scorede seks mål. Han deltog ved VM i 1994 i USA.

Referencer 

Fodboldspillere fra Grækenland
Fodboldspillere fra AEK Athen
Deltagere ved verdensmesterskabet i fodbold 1994
Ellen Andersen

Ellen Andersen (gift Pedersen) er en tidligere dansk atlet. 

Ellen Andersen startede karrieren i Herning GF, hun flyttede til København og var fra 1950 medlem af Frederiksberg IF med et enkelt år (1951) i Klampenborg IK.
Hun vandt seks individuelle danske mesterskaber samt ni sølv- og to bronzemedaljer i perioden 1946-1956.

Danske mesterskaber 

  1956  80 meter hæk 12,4      
  1953  80 meter hæk 12,8    
  1953  Længdespring  5,17  
  1952  Længdespring  5,07  
  1952  80 meter hæk 13,7 
  1952  Femkamp
  1952  Ottekamp
  1951  80 meter hæk 12,7   
  1951  Længdespring  5,25
  1951  Ottekamp
  1950  Længdespring  5,29   
  1950  80 meter hæk 13,1
  1950  Ottekamp
  1949  80 meter hæk 12,8   
  1949  Længdespring  5,12   
  1947  Længdespring  4,88  
  1946  Længdespring  5,21

Eksterne henvisninger 

 DAF i tal – Ellen Andersen /Pedersen 
 FIFs Historie gennem 100 år 

Længdespringere fra Danmark
Atleter fra Herning GF
Atleter fra Frederiksberg IF
Atleter fra Klampenborg IK
Hækkeløbere fra Danmark
Mangekæmpere fra Danmark
Poesibog (digtsamling)

Poesibog er en digtsamling skrevet af Naja Marie Aidt. Samlingen er forfatterens ottende. Digtene i samlingen dækker til dels over Aidts personlige oplevelser. Samlingen er struktureret ved hjælp af årsttiderne. Bogen blev modtaget meget positivt af anmelderne, der alle roste den.

Temaer
Temaerne i digtene dækker Naja Marie Aidts egen barndom og erindringer. Desuden behandles livet i 1960'erne og 70'erne i samlingen. Herunder behandles skilsmisse og kollektiv.

Digte
{| border=0 cellpadding=0 cellspacing=0 style="width:100%"
|-
| style="vertical-align: top; width: 33%; padding-right: 1em"|
"Form som storm"
"Vinterglæder"
"Vildfaren"
"Natten til mandag"
"Foråret er kommet 1 (tænders gnidsel)"
"Foråret er kommet 2 (pludder)"
"Du vågner op på et gulv"
"Senere vågner du op på en eng"
"Min lede er så stor 1 (alt kogt i smadder)"
"Min lede er så stor 2 (søvnløshed)"
"Har døden taget noget fra dig 1"
"Har døden taget noget fra dig 2"
"Bryllup"
"Demo"
"Hvem" 
| style="vertical-align: top; width: 33%"|
"Ske"
"Aftensang"
"Frihed"
"Hvad"
"Punkt"
"Heste"
"Man belaver sig på at ville af sted"
"Stavelser 5-9"
"Stavelser 6-10"
"Grå dis, febertåge, markerne forsvundet"
"Aften i Skagen"
"Efteråret er kommet 1"
"Efteråret er kommet 2 (advarsler)"
"Så så"
"Forsvindingspunkt"
"Tænk"
| style="vertical-align: top; width: 33%"|
"Udsigt fra legehuset"
"Ti år"
"Mit spejl"
"Skyer"
"Elleve år"
"I haven"
"Tolv år"
"Vi kom engang løbende"
"Det var ikke sjovt at være en hund"
"En regnorm stikker hovedet op af jorden"
"Katten Tom"
"Vi kom engang hinkende over"
"En anden gang var vi taget til Amerika"
"Selvportræt (luftens gamle barn)"
"Søndag"
|}

Referencer

Digtsamlinger
Litteratur i 2008
Inge Theil

Inge Theil Nielsen (14. august 1936 – 28. marts 2012) var en dansk håndboldspiller og atletikleder.

Inge Theil blev dansk meter i håndbold 1956 med Frederiksberg IF.

Under sine ungdoms år i Frederiksberg IF dyrkede Inge Theil også atletik i nogle år. Hun kom tilbage til atletiken da hendes børn startede i Trongården IF i 1972. Først som ungdomstræner, senere også som ungdomsformand i Trongården. Har været leder i Sjælland og Københavns Atletik Forbund fra 1980'erne. Inge Theil er mor til Helle Theil og Flemming Theil. Hun er farmor til Andreas Theil Lundberg som spiller fodbold 2012 i Herlev 2 div. 2013 BK- Frem 2 div. og Louise Theil Lundberg går i KIF-Atletik og er dansk mester i hammerkast for 17-18 år 2012

Eksterne henvisninger 
 Månedens DAF'er – Inge Theil
 FIFs Historie gennem 100 år 
 Dansk Atletik Forbund – Dødsfald 

Håndboldspillere fra Danmark
Idrætsledere fra Danmark
Nazaræere

Nazaræere, er oprindeligt en betegnelse for de
kristne og blev også brugt om Jesus selv . Ordet blev tidligt fortolket som en afledning af navnet på en by, Nazareth (eller Nazeret), hvor Jesus skulle komme fra, men eksistenstensen af en by med dette navn fra 1. århundrede kan hverken bekræftes historisk eller arkæologisk. Den nværende by Nazareth er tilsyneladende først grundlagt et par århundrede senere.

Navnet blev brugt af de jødekristne i Palæstina, hos hvem det
gamle hebraiske navn holdt sig længst, fordi de
vedblev at tale aramæisk eller syrisk; og specielt
benyttedes det om de jødekristne i Berøa (Beroea, gr. Βέροια, det nuværende Aleppo) i Cølesyrien (Coele Syria), som havde et såkaldt
"Nazaræer-evangelium", der formodentlig har været en
frit bearbejdet aramaisk oversættelse af det græske
Matthæusevangelium.

Se også 
 Urkristendommen

Kilde 
 Opslag af dr.theol. Holger Mosbech i Salmonsens Konversationsleksikon, bd. 17, s. 740

Note

Kristendom i antikken

ca:Natzarens
de:Nazarener (Religion)
en:Nazarene (sect)
eo:Nazareo
fr:Judéo-nazaréisme
hu:Nazarénus
id:Nasrani (sekte)
pl:Nazarejczycy
pt:Nazarenos
sv:Netzarim
Franz Exner

Franz Exner henviser til:

 Franz Exner (filosof) – østrigsk filosof
 Franz Exner (fysiker) – østrigsk fysiker (søn af filosoffen)
 Franz Exner (jurist) – østrigsk-tysk jurist (sønnesøn af filosoffen, nevø til fysikeren)